|  |  |
| --- | --- |
|  |  |

Αθήνα, 23 Μαΐου 2022

# Για τα ημερήσια και κυριακάτικα φύλλα και τα εβδομαδιαία περιοδικά,

# τους ραδιοτηλεοπτικούς σταθμούς και τα ηλεκτρονικά μέσα ενημέρωσης

**Τέσσερα Μαύρα Κουστούμια**Ένα μουσικό happening βασισμένο στην ομώνυμη ταινία   
του Ρένου Χαραλαμπίδη

**!!!!Φωτογραφίες από την εκδήλωση!!!**

Τον χαρακτηρισμό της ως *happening* δικαίωσε η παράσταση **Τέσσερα μαύρα κουστούμια** που παρουσιάστηκε την **Παρασκευή 20 Μαΐου στην κατάμεστη αίθουσα Δημήτρης Μητρόπουλος στο Μέγαρο**. Με την ενέργεια της **Ζενίθ**, ο **Σύλλογος Οι Φίλοι της Μουσικής** και η **Boo Productions** διοργάνωσαν μια ανατρεπτική μουσική βραδιά, που «ενορχήστρωσε» ο **Ρένος Χαραλαμπίδης** με αφορμή την ομώνυμη ταινία του. Ένας **καταιγισμός πυροτεχνημάτων** διατήρησε το κοινό σε εγρήγορση, καθώς το νοσταλγικό και μυσταγωγικό κλίμα εναλλασσόταν με εκρήξεις χαράς, όσο τα μουσικά είδη διαδέχονταν το ένα το άλλο, χάρη στη δεξιοτεχνία των μουσικών. Αποκορύφωμα -κατά γενική ομολογία- αποτέλεσε η εμφάνιση του γερόλυκου του rock n’ roll **Δημήτρη Πουλικάκου**, πρώτη φορά στο Μέγαρο, ο οποίος έπαιξε κιθάρα, τραγούδησε, αλλά και …διηύθυνε τo μουσικό σύνολο, θυμίζοντας ότι η μουσική είναι μία!

**Φωτογραφίες στο:** <https://sfm.gr/yliko-gia-dimosiografous/>

……………………………………………………

Λίγους μήνες μετά την αναβίωση σε μιούζικαλ της ταινίας «Φτηνά Τσιγάρα», ο Σύλλογος Οι Φίλοι της Μουσικής και η Boo Productions υποδέχτηκαν τον **Ρένο Χαραλαμπίδη** **στις 20 Μαΐου στο Μέγαρο Μουσικής**, σε ένα **μουσικό happening** εμπνευσμένο από το soundtrack της ταινίας του που συνέθεσε ο ίδιος. Με τον ίδιο ενθουσιασμό που είχε στη διάρκεια της προετοιμασίας της ταινίας, αλλά και με την ωριμότητα του χρόνου που τον δικαίωσε, ο καλλιτέχνης αφηγήθηκε με καινούργιο τρόπο τη μαύρη κωμωδία της νιότης του, **πλαισιωμένος από ένα σύνολο εκλεκτών ηθοποιών και μουσικών.**

Υπάρχουν ταινίες που μας ακολουθούν σαν την Καβαφική πόλη, που για έναν απροσδιόριστο λόγο πάντα σε αυτές ξαναγυρνάμε. Μια τέτοια ταινία είναι και τα «Τέσσερα μαύρα κουστούμια» που το 2010 εκπροσώπησαν την Ελλάδα στα **βραβεία της Ευρωπαϊκής Ακαδημίας Κινηματογράφου.**

Σχεδόν μια δεκαετία μετά, ο σεναριογράφος, σκηνοθέτης αλλά και συνθέτης της μουσικής της ταινίας Ρένος Χαραλαμπίδης **επέστρεψε στο μουσικό υλικό της ταινίας** με αφορμή την επεξεργασία του μοντάζ για την επικείμενη παρουσίασή του σε πλατφόρμα και βρήκε την ευκαιρία να αναδείξει μια νέα προοπτική σε ένα παλιό υλικό, αναζητώντας σημεία επαφής με την *Οδύσσεια* αλλά και την *Πόλη* του Καβάφη.

Εικόνα που περιέχει κείμενο

Περιγραφή που δημιουργήθηκε αυτόματαΕκτός από τον Ρένο Χαραλαμπίδη, δύο ακόμα ηθοποιοί της ταινίας εμφανίστηκαν στη σκηνή του Μεγάρου. Ο «ντυλανικός» **Δημήτρης Πουλικάκος** -για πρώτη φορά στο Μέγαρο- τραγουδώντας το εμβληματικό «Knockin’ on heaven’s door» που ακούστηκε στην ταινία και ο **Άλκης Παναγιωτίδης** προσθέτοντας μια καβαφική νότα για την πόλη που πάντα σε ακολουθεί́.

Στην **μια και μοναδική βραδιά** τους ηθοποιούς πλαισίωσε ο λυρικός τραγουδιστής **Γιάννης Χριστόπουλος** και οι **Θάνος Μαργέτης** (πιάνο), **String Demons** (Λυδία Μπουντούνη, βιολί – Κωνσταντίνος Μπουντούνης, βιολοντσέλο), **Στέφανος Φλώτσιος** (κιθάρες), **Κώστας Σερεμέτης** και **Άρτεμις Βαβάτσικα** (ακορντεόν).  
Μουσική σύνθεση, σκηνοθεσία, απαγγελία: **Ρένος Χαραλαμπίδης.**

**Συμπαραγωγή: Boo Productions, Σύλλογος Οι Φίλοι της Μουσικής  
Χορηγοί: Ελληνικό Κέντρο Κινηματογράφου, Correct Productions  
Με την ενέργεια της Zeniθ**

*Με την παράκληση της δημοσίευσης*

*Πληροφορίες για το ΔΤ: Μαριάννα Αναστασίου  
Υπεύθυνη Επικοινωνίας*

*Σύλλογος Οι Φίλοι της Μουσικής  
 210 72 82 771*

